स्पोटिफाई
स्पोटिफाई टेक्नोलोजी एसए, (), (अनुवादित: स्पोटिफाई प्रविधि निगम),  एक स्विडेनी सङ्गीत प्रवाह सेवा प्रदायक कम्पनी हो। यसलाई कानूनी रूपमा लुक्सेम्बुर्गमा दर्ता गरिएको थियो र यसको प्रधान कार्यालय स्विडेनको राजधानी स्टकहोममा अवस्थित छ।

सन् २००६ मा स्थापित, कम्पनीले मुख्य रूपमा श्रव्य प्रवाह मञ्चको प्रस्ताव गर्दछ। स्पोटिफाईले अङ्कीय अधिकार व्यवस्थापन  प्रतिबन्धित सङ्गीत र पोडकास्ट, रेकर्ड लेबल र सञ्चार कम्पनीहरू मार्फत प्रस्ताव गर्दछ।
भुक्तान सेवाको रूपमा, आधारभूत सुविधाहरू विज्ञापन रहितका स्वचालित साङ्गीतिक श्रव्य दृश्य सित्तैमा उपयोग गर्न सकिन्छ। अतिरिक्त सुविधाहरू जस्तै अफलाइन र भुक्तान रहित श्रवण, भुक्तान सदस्यताका माध्यमबाट प्रस्तुत गरिन्छ।

अक्टोबर २००८ मा सुरू गरिएको यस सेवाले ५ करोड श्रव्यहरूमा पहुँच प्रदान गर्दछ।  प्रयोगकर्ता, कलाकार, गिती सङ्ग्रह जस्ता विधाहरू रूपरेखाद्वारा हेर्न सकिन्छ। प्रयोगकर्ताहरूले यसमा नयाँ श्रव्य उर्ध्वभरण गर्न, सम्पादन गर्न, र प्रवाह सूची साझेदारी गर्न सक्दछन्। स्पोटिफाई युरोप र अमेरिका, अस्ट्रेलिया, न्यूजील्यान्ड, अफ्रिका र एसियाको केही भागहरूमा विन्डोज, म्याक, र लिनक्स, आइओएस, र एन्ड्रोइड स्मार्टफोन र ट्याब्लेटहरू सहित प्राय: आधुनिक उपकरणहरूको साथ उपलब्ध छ। फेब्रुअरी २०१८ देखि यो न्यु योर्क सेयर बजारमा   सूचीबद्ध छ। अप्रिल २०२० सम्ममा, कम्पनीसँग २८.६ करोड मासिक सक्रिय प्रयोगकर्ता रहेका थिए, जस मध्ये १३ करोड भुक्तान गर्ने सदस्यहरू समावेश छन्।

सन्दर्भ सामग्रीहरू

बाह्य कडीहरू 

 आधिकारिक वेबसाइट

स्पोटिफाई
एन्ड्रोइड (सञ्चालन प्रणाली) सफ्टवेयर
विन्डोज सफ्टवेयर
आइओएस सफ्टवेयर
स्विडेनका अनलाइन भण्डारहरू
सङ्गीत प्रवाह सेवाहरू
लक्जेम्बर्ग सहरमा आधारित कम्पनीहरू